Kommissionens beslutning
af 27. april 2001
om ændring af listen over de områder i Italien, der er støtteberettigede under strukturfondsmål 2 for perioden 2000 til 2006
(meddelt under nummer K(2001) 1073)
(Kun den italienske udgave er autentisk)
(2001/363/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 4, første afsnit,
efter høring af Komitéen for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Komitéen for Fiskeri- og Akvakultur, og
ud fra følgende betragtninger:
(1) I Kommissionens beslutning 2000/530/EF(2) blev der opstillet en liste over de områder, der er støtteberettigede under mål 2 for programmeringsperioden 2000-2006.
(2) De italienske myndigheder har meddelt Kommissionen, at der er skrivefejl i afgrænsningen af de støtteberettigede områder for visse kommuner.
(3) De samme myndigheder har bekræftet over for Kommissionen, at de rettelser, der var anmodet om, hverken erstatter støtteberettigede områder med andre områder eller ændrer den støtteberettigede befolkning i de pågældende kommuner -
VEDTAGET FØLGENDE BESLUTNING:
Artikel 1
Listen over de områder i Italien, der er støtteberettigede under strukturfondsmål 2 for perioden 2000 til 2006, som er opstillet i beslutning 2000/530/EF, ændres som angivet i bilaget.
For de kommuner, der ikke er anført i bilaget, forbliver listen over mål 2-områder uændret.
Artikel 2
Denne beslutning er rettet til Den Italienske Republik.
Udfærdiget i Bruxelles, den 27. april 2001.